माता सुलखनी जी सिविल अस्पताल बटाला की तरफ से नए साल के शुरु में ही नया रिकॉर्ड बनाया गया है। अस्पताल में जनवरी महीने में सबसे अधिक 225 बच्चों ने जन्म लिया है। सिविल अस्पताल बटाला के एसएमओ डॉ संजीव भल्ला ने इस सफलता का श्रेय गायनी विभाग के डॉक्टरों और समूह स्टाफ की मेहनत को दिया है। इस संबंध में एसएमओ डॉ संजीव भल्ला ने बताया कि जननी सुरक्षा योजना के तहत गर्भवती महिलाओं को इस बात के लिए प्रेरित किया जा रहा है कि वह सिविल अस्पताल में माहिर डॉक्टरों की देख.रेख में अपने बच्चे को जन्म दें। उन्होंने कहा कि अस्पताल के स्टाफ की मेहनत रंग लाई है और जनवरी महीने में 225 बच्चों ने अस्पताल में जन्म लिया है।